விக்டர் அரா

விக்டர் லிடியோ அரா மார்த்தினெசு (Víctor Lidio Jara Martínez,  ; 28 செப்டம்பர் 1932 – 15 செப்டம்பர் 1973) சிலி நாட்டு பாடகரும் பாடலாசிரியரும் நாடக இயக்குநரும் கவிஞரும் அரசியல் செயற்பாட்டாளரும் ஆவார். இவர் ஓர் சிறந்த நாடக இயக்குநராகத் திகழ்ந்தார்; உள்ளூர் நாடகங்கள், உலகத்தர செவ்வியல்  நாடகங்கள், ஆன் அல்லிகோ போன்றோரின் புதிய அலை நாடகங்களை இயக்கி சிலியின் நாடகக்கலையை வளர்த்தார். புதுயுக நாட்டாரிசையை நிறுவிய நியூவா கான்சியோன் சிலியானா (புதிய சிலியப் பாட்டு) என்ற இயக்கத்தில் முதன்மைப் பங்காற்றினார். இது சால்வடோர் அயேந்தே ஆட்சிக்காலத்தில் பரப்பிசையில் புதிய ஒலிகளின் எழுச்சியை உருவாக்கியது.

செப்டம்பர் 11, 1973இல் நடந்த சிலிய இராணுவப்புரட்சிக்குப் பின்னர் அரா கைது செய்யப்பட்டார்; விசாரணையின்போது சித்திரவதைக்குள்ளான அரா இறுதியில் சுட்டுக் கொல்லப்பட்டார்.  இவரது உடல்  சான்டியேகோ நகரின் தெருவில் வீசப்பட்டது.Jara, Joan. Víctor: An Unfinished Song, 249-250 காதல், அமைதி, சமூக நீதி குறித்த அராவின் பாடல்களின் கருத்துக்களும் கொடூரமான முறையில் நடந்த அவரது கொலையும்  அராவை பினோசெட் ஆட்சிக்காலத்தில் உயிரிழந்தவர்களுக்கான மனித உரிமை மற்றும் நீதிக்கான போராட்டத்தின் ஆற்றல்மிகு சின்னமாக மாற்றியது.
மேற்சான்றுகள்

பகுப்பு:1932 பிறப்புகள்
பகுப்பு:1973 இறப்புகள்
பகுப்பு:சமூகவுடமைவாதிகள்
பகுப்பு:சிலி கவிஞர்கள்
பகுப்பு:சிலியின் அரசியல்வாதிகள்
பகுப்பு:கொலை செய்யப்பட்ட இசைக் கலைஞர்கள்